
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1509 

' 23 Ιουλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και κωδικοποίηση σε ενιαίο κείμενο των 
διατάξεων του καταστατικού του Ταμείου Πρόνοι¬ 


ας Προσωπικού Εταιρειών Λιπασμάτων. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στη 2561/27.4.99 απόφαση 
Γεν. Γραμματέα Περιφ. Ανατ. Μακεδονίας - Θρά¬ 
κης. 2 

Διόρθωση σφάλματος στη 2/5512/0022/1.2.99 κοινή υ¬ 
πουργική απόφαση των Υπουργών Εθνικής Οικο¬ 
νομίας και Οικονομικών. 3 

Διορθώσεις σφαλμάτων στις 48141/23.6.99, 48143/ 
23.6.99, 48142/23.6.99, 48144/23.6.99 και 48139/ 
23.6.99 αποφάσεις του Υπουργού Γεωργίας. 4 


ΑΠΟΦΑΣΕΙ Σ 

Αριθ. Φ. 104/577 ( 1 ) 

Τροποποίηση και κωδικοποίηση σε ενιαίο κείμενο των δια¬ 
τάξεων του καταστατικού του Ταμείου Προνοίας Προ¬ 
σωπικού Εταιρειών Λιπασμάτων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 16 του Ν. 2335/1995 (Α' 
185). 

2. Τις διατάξεις του Π.Δ/τος 372/95 (Α' 201). 

3. Τις διατάξεις του άρθρου 29Ατου Ν. 1558/1985 (Α' 
137), όπως προσετέθη με το άρθρο 27 του Ν. 2081/1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α' 38). 

4. Τις διατάξεις του άρθρου 7 του Ν. 1275/82 (Α' 100). 

5. Το υπ’ αριθ. 6749/26.2.1998 έγγραφο του Υπουργού 
Εθνικής Οικονομίας. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, αλ¬ 
λά του προϋπολογισμού του Ταμείου Προνοίας Προσω¬ 
πικού Εταιρειών Λιπασμάτων ύψους περίπου 16.000.000 


δρχ. ετησίως για την οποία έχει εγγράφει ανάλογη πίστω¬ 
ση στον προϋπολογισμό του Ταμείου στον ΚΑΕ 0631. 

7. Τη γνώμη του Δ.Σ. του Ταμείου Προνοίας Προσωπι¬ 
κού Εταιρειών Λιπασμάτωνπου διατυπώθηκε κατά την υπ’ 
αριθ. 25.11.1997 συνεδρίασή του. 

8. Την από 19.3.1998 Οικονομική Εκθεση της Δ/νσης Α- 
ναλογιστικών Μελετών της Γ.Γ.Κ.Α. 

9. Την υπ’ αριθ. 80078/4.10.96 (Β' 924) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων, αποφασίζουμε: 

Το καταστατικό του Ταμείου Προνοίας Προσωπικού Ε¬ 
ταιρειών Λιπασμάτων τροποποιείται και κωδικοποιείται σε 
ενιαίο κείμενο ως εξής: 

«Άρθρο 1 
Σύσταση - έδρα 

1. Ο Κλάδος Πρόνοιας του Ταμείου Επικουρικής Ασφά¬ 
λισης Προσωπικού Εταιρειών Λιπασμάτων συστάθηκε με 
την αρ. 28953/1949 υπουργική απόφαση (ΦΕΚ 102 τ.Β' 
της 5.7.49). 

2. Μετονομάστηκε σε Ταμείο Πρόνοιας Προσωπικού Ε¬ 
ταιρειών Λιπασμάτων σύμφωνα με την παρ. 2 του αρ. 1 
του Ν. 2335/1995 (ΦΕΚ 185/6.9.95 τ.Α') αποκαλούμενο ε¬ 
φεξής για συντομία ΤΑ.Π.Π.ΕΛ, αποτελεί Ν.Π.Δ.Δ., ε¬ 
δρεύει στην Αθήνα και υπάγεται στην εποπτεία και τον έ¬ 
λεγχο του Υπουργείου Εργασίας και Κοινωνικών Ασφαλί¬ 
σεων. 

Άρθρο 2 
Ερμηνεία όρων 

1. Στο παρόν Καταστατικό: 

α) Ο όρος «Εργοδότης» ή «Εργοδότες» σημαίνει τις Ερ- 
γοδότριες Εταιρείες και Επιχειρήσεις. 

β) Ο όρος «Συμβούλιο» ή «Δ.Σ» ή «Δ. Συμβούλιο» σημαί¬ 
νει το Διοικητικό Συμβούλιο του Ταμείου. 

γ) Ο όρος «Ασφαλισμένος» ή «Ασφαλισμένη» ή «Ασφα¬ 
λισμένοι» σημαίνει αυτόν που υπάγεται στην ασφάλιση 
του Ταμείου Πρόνοιας. 

Άρθρο 3 

Στην ασφάλιση του Ταμείου υπάγεται υποχρεωτικώς: 

1. Όλο το Υπαλληλικό και Εργατοτεχνικό Προσωπικό ό¬ 
λων των Επιχειρήσεων χημικών Προϊόντων και Λιπασμά¬ 
των που λειτουργούν ήδη ή που θα ιδρυθούν στο μέλλον 
ανεξάρτητα από τον τρόπο αμοιβής αυτού. 

2. Κατ’ εξαίρεση εξακολουθούν ασφαλιζόμενοι οι μέχρι 
σήμερα υπαγόμενοι στην ασφάλιση του Ταμείου. 

Άρθρο 4 

Σκοπός του Ταμείου Πρόνοιας 

Σκοπός του Ταμείου Πρόνοιας είναι η χορήγηση εφά- 
παξ χρηματικών παροχών, στους ασφαλισμένους του Τα¬ 
μείου ή στα μέλη της οικογένειάς τους κατά τις διατάξεις 
του άρθρου 17 του παρόντος καταστατικού. 

Άρθρο 5 

Μητρώο Ασφαλισμένων - Χρονολογίες 

1. Για τον καθορισμό και την απόδειξη του χρόνου υπη¬ 
ρεσίας και της συμμετοχής στο Ταμείο, χρησιμεύει το μη¬ 
τρώο του Ταμείου, ο ατομικός λογαριασμός του κάθε α¬ 
σφαλισμένου, μη επιτρεπομένης ανταποδείξεως. 

2. Το μητρώο του Ταμείου καταρτίζεται με βάση το μη¬ 
τρώο και τα βιβλία των Εργοδοτών καθώς και από κάθε 
άλλο νόμιμο στοιχείο. 

3. Κάθε ασφαλισμένος υποχρεούται με υπεύθυνη δή¬ 
λωσή του, προκαλούμενης από το Ταμείο και φυλασσό¬ 
μενης στο Αρχείο του Ταμείου, να δηλώσει ότι είναι σύμ¬ 
φωνος με τη γενόμενη στο μητρώο εγγραφή του. 

4. Στο μητρώο σημειώνονται: 

α) Το ονοματεπώνυπο του ασφαλισμένου ή της ασφαλι¬ 
σμένης και το όνομα του πατέρα και της μητέρας, β) ο τό¬ 
πος γέννησης, γ) ο Δήμος ή Κοινότητα στα μητρώα αρρέ- 
νωντων οποίων είναι εγγεγραμμένος ή στα Δημοτολόγια 
των οποίων είναι εγγεγραμμένη, δ) η υπηκοότητα, ε) η 
χρονολογία έναρξης της ασφάλισής του στο Ταμείο, στ) 
ο χρόνος της αποχώρησής του ή του θανάτου, ζ) κάθε άλ¬ 
λη ενδιαφέρουσα το Ταμείο παρατήρηση ή πληροφορία. 

5. Κάθε λεπτομέρεια που αφορά το σύστημα τήρησης 
του Μητρώου θα ορίζεται με απόφαση του Δ. Συμβουλί¬ 
ου. 

6. Ολα τα κατά το άρθρο αυτό αναγκαία στοιχεία για την 
κατάρτιση του Μητρώου του Ασφαλιζόμενου ή της Α- 
σφαλιζομένης υποχρεούνται να στέλνουν στο Ταμείο οι 
Εργοδότες συγχρόνως με την οποιαδήποτε μορφή πρό¬ 
σληψης του προσωπικού τους. 

Άρθρο 6 

Διοίκηση Ταμείου 

1. Το Ταμείο διοικείται από πενταμελές Δ. Συμβούλιο α- 
ποτελούμενο: 
α) Από τον Πρόεδρο 

β) Από δύο (2) εκπροσώπους των ασφαλισμένων 
γ) Από έναν (1) εκπρόσωπο των εργοδοτών 
δ) Από έναν (1) ειδικό σε θέματα Οικονομικά - Διοικητι¬ 
κά 

2.0 Πρόεδρος και ο αναπληρωτής του, σαν μέλος επι¬ 
λέγεται από εκπροσώπους που έχουν μία από τις παρα¬ 
κάτω ιδιότητες: 

Του Συμβούλου της Επικράτειας ή Συμβούλου Ελεγκτι¬ 
κού Συνεδρίου ή Νομικού Συμβούλου του Κράτους ή Πα- 
ρέδρου των Σωμάτων που αναφέρονται παραπάνω εν ε- 
νεργεία ή συνταξιούχου ή δικηγόρου ή άλλου προσώπου 
ειδικού σε θέματα Κοινωνικής Ασφάλισης ή Κοινωνικής 
Πολιτικής. 

Σε περίπτωση διορισμού ως αναπληρωτού του Προέ¬ 
δρου προσώπου έχοντος την ιδιότητα του Συμβούλου της 
Επικράτειας ή του Ελεγκτικού Συνεδρίου ή Νομικού Συμ¬ 
βούλου του Κράτους ή Παρέδρου των Σωμάτων που ανα- 


φέρονται παραπάνω, αυτό προεδρεύει του Συμβουλίου 
σε περίπτωση που λείπει, απουσιάζει ή κωλύεται ο Πρόε¬ 
δρος. 

Αποκλείεται ο διορισμός ως Προέδρου του Δ.Σ. προ¬ 
σώπου που έχει την ιδιότητα του Προέδρου του Δ.Σ. άλ¬ 
λου Οργανισμού Κοινωνικής Ασφάλισης ή Πολιτικής, Δη¬ 
μοσίων Διοικητικών Υπαλλήλων και Υπαλλήλων Νομικών 
Προσώπων Δημοσίου Δικαίου. 

3. α. Ολα τα μέλη του Συμβουλίου και ο Πρόεδρος αυ¬ 
τού καθώς και οι ισάριθμοι αναπληρωτές αυτών, διορίζο¬ 
νται με απόφαση του Υπουργού Εργασίας και Κοινωνικών 
Ασφαλίσεων με τριετή θητεία που αρχίζει από την έκδοση 
της απόφασεως της συγκρότησης του Δ. Σ. 

β) Τα μέλη των ασφαλισμένων, καθώς και οι αναπληρω¬ 
τές τους λαμβάνονται από πίνακα που περιλαμβάνει το δι¬ 
πλάσιο αριθμό υποψηφίων (τακτικών και αναπληρωματι¬ 
κών) που υποβάλλεται από τη Γ.Σ.Ε.Ε., ύστερα από υπό¬ 
δειξη από τις οικείες, κατά κλάδο εργατοϋπαλληλικές 
οργανώσεις των ασφαλισμένων του Ταμείου, μέσα σε πέ- 
ντε (5) ημέρες από την ημέρα που θα ζητηθεί από το αρ¬ 
μόδιο Υπουργείο. 

Τα μέλη αυτά θα πρέπει να είναι οπωσδήποτε ασφαλι¬ 
σμένα στο Ταμείο. 

γ) Το μέλος των Εργοδοτών και ο αναπληρωτής του, 
λαμβάνεται από πίνακα που περιλαμβάνει το διπλάσιο α¬ 
ριθμό υποψηφίων (τακτικών και αναπληρωματικών) που 
υποβάλλεται μέσα στην παραπάνω προθεσμία από τον 
Σ.Ε.Β. ή από τις οικείες εργοδοτικές, επαγγελματικές ή 
άλλες συναφείς κατά κλάδο εκπροσωπευτικές οργανώ¬ 
σεις. Το μέλος αυτό θα πρέπει να είναι οπωσδήποτε α¬ 
σφαλισμένο στο Ταμείο. 

δ) Σε περίπτωση που δεν υποβληθούν έγκαιρα οι παρα¬ 
πάνω πίνακες ο Υπουργός Εργασίας και Κοινωνικών Α¬ 
σφαλίσεων προβαίνει στον διορισμό των αντιπροσώπων 
των ασφαλισμένων και εργοδοτών κατά την κρίση του. 

4. Το Δ.Σ. του Ταμείου στην πρώτη του συνεδρίαση ε¬ 
κλέγει μεταξύ των μελών του έναν Ανππρόεδρο με μυστι¬ 
κή ψηφοφορία των παρόντων μελών του. 

Ο Αντιπρόεδρος διατηρεί το αξίωμά του εφόσον διατη¬ 
ρεί την ιδιότητα του μέλους. Σε περίπτωση εκπτώσεως, 
θανάτου ή οποιοσδήποτε αποχώρησής του εκ του Συμ¬ 
βουλίου του Ανππροέδρου αυτού ενεργείται νέα εκλογή 
για τον υπόλοιπο χρόνο της θητείας του εκπεσόντος α- 
ποβιώσαντος ή αποχωρήσαντος Ανππροέδρου. 

Άρθρο 7 

Κυβερνηπκός Επίτροπος 

1. Στις συνεδριάσεις του Δ.Σ. παρίσταται ο Κυβερνητι¬ 
κός Επίτροπος, ο οποίος δεν έχει δικαίωμα ψήφου. 

2.0 Κυβερνητικός Επίτροπος παρακολουθεί τη νομιμό¬ 
τητα των αποφάσεων, που λαμβάνονται από το Δ.Σ., μπο¬ 
ρεί να παίρνει το λόγο για οποιοδήποτε θέμα και να υπο¬ 
βάλει προτάσεις. 

Ακόμη, μπορεί να ζητήσει την αναστολή εκτέλεσης κά¬ 
θε απόφασης του Δ.Σ. μέσα σε 48 ώρες από την λήψη της, 
αν κρίνει ότι αντίκειται στις διατάξεις νόμων που ισχύουν 
διαταγμάτων, κανονισμών και υπουργικών αποφάσεων εν 
γένει, που διέπουν τη λειτουργία του Ταμείου. Οι αποφά¬ 
σεις αυτές δεν εκτελούνται μέχρις ότου, μετά από αίτηση 
του Δ.Σ. που υποβάλλεται από τον Πρόεδρο, αρθεί η δια¬ 
φωνία με απόφαση του Υπουργού Εργασίας και Κοινωνι¬ 
κών Ασφαλίσεων, η οποία είναι υποχρεωτική για το Τα¬ 
μείο και κοινοποιείται μέσα σε 15 ημέρες από τη λήψη της 

σχετικής αίτησης. Σε αντίθετη περίπτωση το Δ.Σ. μπορεί 
να αποφασίσει την εκτέλεση της απόφασης που έχει ανα¬ 
σταλεί. 

Επίσης, ο Κυβερνητικός Επίτροπος μπορεί να αναστέ- 
λει εφάπαξ μέχρι την επομένη συνεδρίαση και την εκτέ¬ 
λεση οποιασδήποτε απόφασης του Δ.Σ. για την οποία δια¬ 
τυπώνει αιτιολογημένες επιφυλάξεις που αναφέρονται 
σε ουσιώδη συμφέροντα του Ταμείου. 

Στην περίπτωση αυτή το Δ.Σ. του Ταμείου έχει τη δυνα¬ 
τότητα σε επόμενη συνεδρίασή του με πλειοψηφία των 
δύο τρίτων τουλάχιστον του συνόλου των μελών του, να 
διατάξει την εκτέλεση της ανασταλείσης απόφασης παρά 
τη διαφωνία του Κυβερνητικού Επιτρόπου. 

Ο Κυβερνητικός Επίτροπος και ο αναληρωτής αυτού 
διορίζονται με πράξη του Υπουργού Εργασίας και Κοινω¬ 
νικών Ασφαλίσεων εκ των υπηρετούντων υπαλλήλων με 
βαθμό Α’ του Υπουργείου, καλείται δε πάντοτε σε όλες τις 
συνεδριάσεις του Δ.Σ. του Ταμείου. 

Η θητεία του Κυβερνητικού Επιτρόπου και του αναπλη- 
ρωτού του είναι ίδια με εκείνη των μελών του Δ.Σ. 

3. Το Δ.Σ. έχει απαρτία στην περίπτωση που είναι παρό¬ 
ντα τα μισά συν ένα από τα μέλη του, στους οποίους ο 
Πρόεδρος ή ο Προεδρεύων και παίρνει αποφάσεις με την 
απόλυτη πλειοψηφία των παρόντων μελών αυτού. Σε πε¬ 
ρίπτωση θανάτου ή εκπτώσεως κάποιου μέλους λόγω α¬ 
πώλειας τη ιδιότητας με την οποία διορίστηκε το Δ.Σ. θε¬ 
ωρείται σε νόμιμη σύνθεση μέχρι του διορισμού του αντι¬ 
καταστάτου του και για χρονικό διάστημα όχι παραπάνω 
από ένα τρίμηνο εφόσον επιτυγχάνεται απαρτία με τα λοι¬ 
πά μέλη του τακτικά και αναπληρωματικά. 

4. Χρέη Γραμματέως στο Δ.Σ. του Ταμείου εκτελεί ένας 
από τους υπαλλήλους του ταμείου οριζόμενος μετά του 
αναπληρωτού του με πράξη του Προέδρου του Δ. Συμ¬ 
βουλίου. 

Σε περίπτωση απουσίας ή κωλύματος του Γ ραμματέως 
και του αναπληρωτού του χρέη Γ ραμματέως εκτελεί ένας 
από τους υπαλλήλους του Ταμείου, ο οποίος ορίζεται α¬ 
πό τον Πρόεδρο του Δ.Σ. 

Άρθρο 8 

Προσόντα μελών Διοικητικού Συμβουλίου - Θητεία 

1. Δεν διορίζεται, ούτε μπορεί να αποτελεί τακτικό ή α¬ 
ναπληρωματικό μέλος του Δ.Σ. 

α) Όποιος δεν έχει Ελληνική Ιθαγένεια, 
β) Όποιος δεν έχει συμπληρώσει το 25ο έτος της ηλι¬ 
κίας του. 

γ) Όποιος υπηρετεί στο Ταμείο (υπάλληλος αυτού), 
δ) Όποιος είναι ανίκανος να αναλάβει Δημόσιο λειτούρ¬ 
γημα και όποιος με οριστικό βούλευμα έχει παραπεμφθεί 
για κακούργημα ή για κάποιο ατιμωτικό πλημμέλημα ή ό¬ 
ποιος έχει καταδικαστεί με βάση τα άρθρα του Ποινικού 
Νόμου σε βαθμό πλημμελήματος. 

ε) Όποιος δεν έχει ή έπαυσε να έχει την ιδιότητα με την 
οποία διορίστηκε αντιπρόσωπος εργοδότου, ασφαλισμέ¬ 
νου ή δημοσίου υπαλλήλου. 

2. Για τους παραπάνω λόγους τα τακτικά και αναπληρω¬ 
ματικά μέλη χάνουν το αξίωμά τους με απόφαση του Υ¬ 
πουργού Εργασίας και Κοινωνικών Ασφαλίσεων. Μπορεί ο 
υπουργός μετά από πρόταση του Δ.Σ. του Ταμείου να προ- 
βεί σε έκπτωση κάθε μέλους του Δ. Συμβουλίου, το οποίο α¬ 
πουσιάζει αδικαιολόγητα από τρεις συνεχείς συνεδριάσεις. 

3. Τα μέλη του Δ. Συμβουλίου και οι αναπληρωτές τους 
διορίζονται με τριετή θητεία. 


Σε περίπτωση που δεν διοριστεί αντικαταστάτης κάποι¬ 
ου μέλους κατά τη λήξη της θητείας του παρατείνεται μέ¬ 
χρι να διοριστεί αντικαταστάτης του, όχι όμως και πέραν 
των τριών μηνών από τη λήξη της θητείας του. 

4. Τα τακτικά ή αναπληρωματικά μέλη τα οποία διορίζο¬ 
νται σε αντικατάσταση κάποιων μελών που με οποιοδή- 
ποτε τρόπο αποχωρούν, διορίζονται για τον υπόλοιπο 
χρόνο της θητείας των αποχωρούντων μελών του Συμ¬ 
βουλίου. 

Άρθρο 9 

Λειτουργία Δ. Συμβουλίου 

1. Το Δ. Συμβούλιο συνεδριάζει μετά από πρόσκληση 
του προέδρου ή αν κωλύεται ο Πρόεδρος του αναπλη- 
ρούντος αυτόν Ανππροέδρου, τακτικά τέσσερις φορές 
το μήνα, έκτακτα δε όποτε κρίνει αναγκαίο ο Πρόεδρος ή 
αντοζητήσουντρίατουλάχιστοντακτικά μέλητουΔ. Συμ¬ 
βουλίου. Το Δ. Συμβούλιο μπορεί με απόφασή του να ορί¬ 
σει ημέρα τακτικών συνεδριάσεων. 

2. Στον Πρόεδρο του Δ.Σ. παρέχεται πάγια κατά μήνα α¬ 
ποζημίωση οριζόμενη από τις εκάστοτε σχετικές υπουρ¬ 
γικές αποφάσεις. Επίσης, παρέχεται σε αυτόν και τα μέλη 
καθώς και στον εισηγητή και γραμματέα του Δ. Συμβουλί¬ 
ου αποζημίωση κατά συνεδρίαση, η οποία ορίζεται από 
τις παραπάνω αποφάσεις. 

3. Η πρόσκληση για συνεδρίαση κοινοποιείται στα μέλη 
τουλάχιστον δύο ημέρες πριν από την ημέρα που θα γίνει 
η συνεδρίαση. Επιτρέπεται η συντόμευση του χρονικού 
τούτου διαστήματος μόνο σε περίπτωση επείγουσας α¬ 
νάγκης, η οποία θα αιτιολογηθεί ενώπιον του Δ. Συμβου¬ 
λίου. 

4. Μαζί με την πρόσκληση σε συνεδρίαση στέλνεται στα 
μέλη και η ημερήσια διάταξη, την οποία καταρτίζει ο Πρό¬ 
εδρος, ο οποίος υποχρεούται να περιλάβει σ' αυτή και τα 
θέματα τα υποδειχθέντα σ’ αυτόν έγγράφως προ τριών 
τουλάχιστον ημερών, από δύο τουλάχιστον μέλη του Δ. 
Συμβουλίου. 

5. Το Δ. Συμβούλιο δικαιούται να αποφασίσει την ανα- 
γραφή κάποιου θέματος στην ημερήσια διάταξη της επο¬ 
μένης συνεδρίασης. 

6. Τα θέματα εισηγείται ενώπιον του Δ.Σ. ο Διευθυντής 
του Ταμείου ο οποίος είναι εισηγητής στο Δ.Σ. του Ταμεί¬ 
ου. 

7. Θέμα που δεν έχει αναγραφεί στην ημερήσια διάτα¬ 
ξη, μπορεί με απόφαση του Δ. Συμβουλίου, να συζητηθεί 
σ’ αυτή τη συνεδρίαση, απόφαση όμως γι’ αυτό το θέμα 
δεν μπορεί να ληφθεί, εφόσον δεν είναι παρόντα τα μέλη 
ή εφόσον απ' όλα τα παρευρισκόμενα κατά τη συνεδρία¬ 
ση μέλη δεν κριθεί ότι πρόκειται για επείγουσα ανάγκη. 

8. Οι ψηφοφορίες στο Δ.Σ. είναι πάντα φανερές εκτός α¬ 
πό την περίπτωση εκλογής αντιπροέδρου. 

9. Οι αποφάσεις που αφορούντην επένδυση κεφαλαίων 
του Ταμείου ήτηνοικονομικήπολιτικήτου, θεωρούνταιε- 
μπιστευτικές, και απαγορεύεται κάθε ανακοίνωση των 
διατυπωθεισών γνωμών γι' αυτές. 

10. Για τις συζητήσεις που γίνονται στο Δ.Σ. και για τις 
λαμβανόμενες αποφάσεις τηρούνται από τον γραμματέα 
του Δ .Συμβουλίου και υπό την εποπτεία του Προέδρου 
συνοπτικά πρακτικά, τα οποία υπογράφονται απ’ αυτούς 
και από τα μέλη που παρίστανται κατά τη συνεδρίαση αυ- 
τή. 

11. Αποφάσεις του Δ. Συμβουλίου δεν εκτελούνται πριν 
την επικύρωσή τους, η οποία γίνεται κατά την επομένη 

συνεδρίαση από εκείνη που ελήφθησαν τα πρακτικά της 
συνεδρίασης. 

12. Σε επείγουσα περίπτωση επιτρέπεται η εκτέλεση α¬ 
πόφασης πριν από την επικύρωση των πρακτικών, εάν ο¬ 
μόφωνα το αποφασίσει το Συμβούλιο. 

Άρθρο 10 

Αρμοδιότητες του Δ. Συμβουλίου 

1. Το Δ. Συμβούλιο διοικεί το Ταμείο και διαχειρίζεται 
την περιουσία του, ειδικότερα εγκρίνει τον ετήσιο προϋ¬ 
πολογισμό και απολογισμό του Ταμείου και το Ισοζύγιό 
του, μεριμνά για την κανονική είσπραξη των πόρων του 
Ταμείου και αποφασίζει για τη ν τοποθέτηση των κεφαλαί¬ 
ων καθώς και την εκποίηση των περιουσιακών στοιχείων 
του Ταμείου. Έχει την ανωτέρω εποπτεία και παρακολού- 
θηση των υπηρεσιών του Ταμείου και λαμβάνει και υπο¬ 
δεικνύει μέτρα για τη βελτίωση και αρτιότερη εκπλήρωση 
των σκοπών. 

2. Το Ταμείο δε δεσμεύεται σε τρίτους παρά μόνο με α¬ 
πόφαση του Δ. Συμβουλίου του. 

3.0 Πρόεδρος του Δ. Συμβουλίου ή αν κωλύεται ο Πρό¬ 
εδρος, ο Αντιπρόεδρος, διευθύνει τις συνεδριάσεις του 
Συμβουλίου, επιμελείται για την εκτέλεση των αποφάσε¬ 
ων του Δ.Σ. εκπροσωπείτο Ταμείο εξώδικα και δικαστικά 
και διορίζει μετά από απόφαση του Δ. Συμβουλίου τους α¬ 
ναγκαίους πληρεξούσιους δικηγόρους, αλληλογραφεί 
για λογαριασμό του Ταμείου και παραλαμβάνει τα κοινο¬ 
ποιούμενα σ’ αυτό, έγγραφα. Δύναται με απόφαση του Δ. 
Συμβουλίου η εκπροσώπηση του Ταμείου να ανατίθεται 
σε άλλο μέλος του Δ.Συμβουλίου ή σε άλλο κατάλληλο α¬ 
πό αυτά που διεξάγουν όσα αφορούν την υπηρεσία του 
Ταμείου. 

Άρθρο 11 
Πόροι 

8. Πόροι του Ταμείου, είναι: 

α) Εισφορά των ασφαλισμένων δύο επί τοις εκατό (2%) 
στο σύνολο των πάσης φύσεως αποδοχών τους. 

β) Συνεισφορά των εργοδοτών ένα επί τοις εκατό (1%) 
στο σύνολο των πάσης φύσεως αποδοχών των ασφαλι¬ 
σμένων. 

γ) Γιατους υπαγόμενους στην ασφάλιση του Ταμείου α¬ 
πό 1.1.1 993 και μετά, που δεν είχαν ποτέ Κλάδο Πρόνοιας 
προηγουμένως σε κανένα Επικουρικό Ταμείο Πρόνοιας η 
μηνιαία εισφορά ορίζεται σε τέσσερα επί τοις εκατό (4%) 
στο σύνολο των πάσης φύσεως αποδοχών τους και βα¬ 
ρύνει αποκλειστικά τους ασφαλιζόμενους (Αρθρο 37 του 
Ν. 2084/92). 

δ) Πρόσοδοι των κεφαλαίων του Ταμείου Πρόνοιας, 
ε) Κάθε πρόσοδος από χαριστική αιτία υπέρ του Ταμεί¬ 
ου Πρόνοιας. 

Άρθρο 12 

Απόδοση εισφορών 

1. Για την καταβολή στο Ταμείο των εισφορών των α¬ 
σφαλισμένων και συνεισφορών των εργοδοτών ευθύνο- 
νται οι εργοδότες, οι οποίοι υποχρεούνται μέχρι το τέλος 
του επόμενου μήνα να καταβάλουν στο Ταμείο τις εισφο- . 
ρές και συνεισφορές που αντιστοιχούν στον προηγούμε¬ 
νο μήνα. 

2. Κατά την πληρωμή των μισθών ή των ημερομισθίων οι 
εργοδότες υποχρεούνται να παρακρατούν τις εισφορές 
που βαρύνουν τους ασφαλισμένους, τις οποίες αποδί¬ 


δουν στο Ταμείο μαζί με τις εργοδοτικές συνεισφορές 
τους. Η υποχρέωση καταβολής στο Ταμείο δεν επηρεά¬ 
ζεται από την τυχόν παράλειψη από τον εργοδότη της πα¬ 
ραπάνω παρακράτησης, η άρνηση δε της καταβολής των 
παρακρατηθέντων στοιχειοθετεί το αδίκημα της υπεξαί¬ 
ρεσης σε βαθμό πλημμελήματος, άσχετα με το ύψος του 
ποσού. 

3. Οι υπόχρεοι εργοδότες υποχρεούνται μέσα στον ε¬ 
πόμενο μήνα από την καταβολή των αποδοχών των α¬ 
σφαλισμένων, να υποβάλλουν στο Ταμείο επίσημα αντί¬ 
γραφα των μισθοδοτικών καταστάσεων. Οι καταστάσεις 
αυτές αποτελούν τίτλους του Ταμείου, 

4. Εισφορές ασφαλισμένων και εργοδοτών που δεν κα¬ 
ταβάλλονται μέσα στον επόμενο μήνα εκείνου για τον ο¬ 
ποίο καταβλήθηκαν οι αποδοχές, καθίστανται με την εκ- 
πνοή της παραπάνω προθεσμίας καθυστερούμενες, και 
επιβαρύνονται με πρόσθετα τέλη σε ποσοστό 5% για το 
πρώτο 10ήμερο καθυστέρησης, υπολογιζομένου από της 
πρώτης ημέρας κάθε ΙΟημέρου. Στη συνέχεια για περαι¬ 
τέρω καθυστέρηση 1% επιπλέον για κάθε 11η και 21η η¬ 
μέρα του 1 ου μήνα και για κάθε 1 η, 11 η και 21 η των επο¬ 
μένων μηνών και συνολικά μέχρι 120% κατ’ ανώτατο όριο, 
σύμφωνα με τις διατάξεις του άρθρου 21 του Ν. 1902/90 
ή όπως άλλως ο νόμος θα ορίζει. 

5. Οι απαιτήσεις του Ταμείου από καθυστερούμενες ει¬ 
σφορές, προσθέτων τελών κλπ. εισπράττονται σύμφωνα 
με τις διατάξεις του Νόμου περί εισπράξεως Δημοσίων Ε¬ 
σόδων. 

6. Με απόφαση του Δ. Συμβουλίου μπορεί να ανατίθεται 
σε υπαλλήλους του Ταμείου, η διενέργεια ελέγχου των 
κατά τόπους υπόχρεων σε εισφορές εργοδοτών. 

Οι υπόχρεοι για την καταβολή των πόρων προς το Τα¬ 
μείο υποχρεούνται να παρέχουν στα όργανα ελέγχου του 
Ταμείου κάθε πληροφορία και κάθε στοιχείο που μπορεί 
να αποδείξει στο Ταμείο, ότι έχουν εκπληρώσει κάθε νό¬ 
μιμη υποχρέωσή τους. 

Σε περίπτωση που οι παραπάνω υπόχρεοι αρνού νται να 
δώσουν πληροφορίες και στοιχεία, ο υπάλληλος του Τα¬ 
μείου, που κάνει τον έλεγχο προβαίνει αυτεπάγγελτα στη 
συλλογή κάθε χρήσιμου στοιχείου για τον καθορισμό των 
εισφορών, που βαρύνουντον υπόχρεο γενικά και με βάση 
τα στοιχεία αυτά εκδίδει κατ’ εκτίμηση καταλογιστική 
πράξη των οφειλομένων εισφορών σε βάρος του αρνού- 
μενου υπόχρεου. 

Η καταλογιστική αυτή πράξη κοινοποιείται στον ενδια¬ 
φερόμενο εργοδότη, ο οποίος μπορεί μέσα σε 10 ημέρες 
από την επίδοση, να προσφύγει στο Δ. Συμβούλιο του Τα¬ 
μείου, το οποίο αποφασίζει τελεσίδικα. Εάν περάσει η 
προθεσμία αυτή χωρίς καμία ενέργεια από τον ενδιαφε¬ 
ρόμενο να προσφύγει στο Δ. Συμβούλιο του Ταμείου, το 
οποίο αποφασίζει τελεσίδικα. Εάν περάσει η προθεσμία 
αυτή χωρίς καμία ενέργεια από τον ενδιαφερόμενο εργο¬ 
δότη η καταλογισπκή πράξη είναι υποχρεωτική και το πο- 
σόν που καταλογίζεται εισπράττεται σύμφωνα με όσα έ¬ 
χουν κανονιστεί. 

Άρθρο 13 
Αποσπασμένοι 

Για τους ασφαλισμένους οι οποίοι αποσπώνται από τον 
εργοδότη σε άλλες υπηρεσίες, εφόσον δεν διακόπτεται η 
σχέση εργασίας των αποσπασμένων με τον εργοδότη κα¬ 
ταβάλλονται οι υπέρ του Ταμείου νομοθετημένες εισφο¬ 
ρές. Στην περίπτωση αυτή, υπόχρεος για την απόδοση 

των εισφορών είναι ο εργοδότης, ο οποίος πρέπει να πα¬ 
ρακρατεί τις σχετικές εισφορές που βαρύνουν τους α¬ 
σφαλισμένους από τις αποδοχές τους με βάση τις διατά¬ 
ξεις του καταστατικού. 

Άρθρο 14 

Ανακατάθεση Παροχών 

1. Ασφαλισμένοι που αποχώρησαν από την υπηρεσία 
του εργοδότη τους για οποιοδήποτε λόγο και τους χορη¬ 
γήθηκαν οι εφάπαξ παροχές του Ταμείου, όπως προβλέ- 
πουντα σχετικά άρθρα του παρόντος καταστατικού, όταν 
επαναπροσλαμβάνονται, μπορούν να ζητήσουν με αίτησή 
τους, που υποβάλλεται στο Ταμείο μέσα σε αποκλειστική 
προθεσμία τριών (3) μηνών από την επαναπρόσληψή 
τους και ασφάλισή τους, για να επανακτήσουν τα δικαιώ- 
ματά τους από την ασφάλισή τους, εφόσον καταθέσουν 
τις παροχές που έλαβαν εντόκως, με επιτόκιο που ισχύει 
κατά το χρόνο της αίτησής τους, υπολογιζόμενο από την 
ημέρα της χορήγησης μέχρι την ημέρα της κατάθεσης. 

2. Η ανακατάθεση γίνεται είτε εφάπαξ είτε σε μηνιαίες 
δόσεις, που ορίζονται με απόφαση του Δ. Συμβουλίου και 
δεν μπορούν να υπερβούντις δώδεκα (12). 

Άρθρο 15 

Κατάθεση - Διάθεση κεφαλαίων 

I. Κατάθεση 

Τα διαθέσιμα κεφάλαια του Ταμείου κατατίθενται υπο¬ 
χρεωτικά στην Τράπεζα της Ελλάδα σύμφωνα με πς δια¬ 
τάξεις του Α.Ν. 1611/50 όπως τροποποιήθηκε και συ¬ 
μπληρώθηκε με τις διατάξεις του Ν ,Δ/τος 2999/54, του Ν. 
2216/94 και του Ν. 2469/97. 

Τα ποσά για τη συνήθη ταμειακή διαχείριση κατατίθε¬ 
νται σε Τράπεζα ή Τραπεζικό Οργανισμό που καθορίζεται 
με απόφαση του Δ.Σ. 

II. Διάθεση 

1. Τα διαθέσιμα κεφάλαια του Ταμείου, μπορούν να ε¬ 
πενδύονται: 

α) σε ακίνητα, β) σε τίτλους του Δημοσίου καθώς και σε 
ομόλογα Τραπεζών, γ) σε πάσης φύσεως μετοχές Α.Ε., δ) 
σε μερίδια αμοιβαίων κεφαλαίων. 

Οι παραπάνω επενδύσεις πραγματοποιούνται ύστερα 
από απόφαση του Δ.Σ. και έγκριση όπου αυτή απαιτείται 
από την κείμενη νομοθεσία του εποπτεύοντος Υπουργού 
και της Τράπεζας της Ελλάδος. 

2. Για την αγορά ακινήτων και την επένδυση περιουσίας 
του Ταμείου σε τίτλους του Ελληνικού Δημοσίου ή άλλες κι¬ 
νητές αξίες απαιτείται απόφαση του Δ. Συμβουλίου, η οποία 
λαμβάνεται κατά πλειοψηφία των 4/5 των μελών του. 

3. Μέρος των διαθεσίμων κεφαλαίων του Ταμείου μπο¬ 
ρεί να διατίθεται μετά από απόφαση του Δ. Συμβουλίου 
του Ταμείου και έγκριση του εποπτεύοντος Υπουργού σε 
προσωπικά τοκοχρεωλυτικά δάνεια στους ασφαλισμέ¬ 
νους, οι οποίοι έχουν συμπληρώσει τριετή τουλάχιστον υ¬ 
πηρεσία στην ασφάλιση του Ταμείου. 

Άρθρο 16 

Υπολογισμός χρόνου ασφάλισης 

1. Κατά τον υπολογισμό του χρόνου ασφάλισης οι α- 
ναρρωτικές άδειες και οι κανονικές άδειες που δίδονται 
μέσα στο χρόνο σύμφωνα με τους Νόμους του Κράτους, 
δεν αφαιρούνται από το χρόνο ασφάλισης εφόσον αποδί¬ 
δονται στο Ταμείο οι εισφορές των ασφαλισμένων και οι 
συνεισφορές του εργοδότη. 


Άρθρο 17 

Δικαιούμενοι εφάπαξ χρηματικής παροχής 
Α. Δικαιούνται εφάπαξ χρηματικής παροχής: 

Ο ασφαλισμένος ή η ασφαλισμένη και σε περίπτωση θα¬ 
νάτου τους τα μέλη της οικογένειάς τους, κατά τις διατά¬ 
ξεις των άρθρων 38 και 56 του Ν. 2084/1992, σε συνδυα¬ 
σμό με τις διατάξεις της παρ. 5 του άρθρου 16 του Ν. 
2556/1997 όπως αυτές εκάστοτε ισχύουν. 

Άρθρο 18 

Ποσό εφάπαξ χρηματικής παροχής 

1. Η εφάπαξ χρηματική παροχή, συνίσταται ως εξής: 
α) Για τις περιπτώσεις της παραγράφου (1) του προη¬ 
γούμενου άρθρου η εφάπαξ χρηματική παροχή, συνίστα- 
ται: 

1. Από βασικό ποσό και 
II. Από προσαυξήσεις 

Το βασικό ποσό ισούται με το σύνολο τριών (3) συντάξι¬ 
μων μισθών. 

Οι προσαυξήσεις για κάθε συμπληρωμένο έτος πραγ¬ 
ματικής ασφαλιστέας υπηρεσίας ισούται με τα 50% του 
συντάξιμου μισθού. 

β) Γ ια τις περιπτώσεις της παραγράφου (2) του προη¬ 
γούμενου άρθρου η εφάπαξ χρηματική παροχή συνίστα- 
ται για κάθε συμπληρωμένο έτος πραγματικής ασφαλι- 
στέας υπηρεσίας στα 40% του συντάξιμου μισθού. 

2. α) Συντάξιμος μισθός για τον καθορισμό της εφάπαξ 
χρηματικής παροχής θεωρείται το 70% του μηνιαίου μέ¬ 
σου όρου του αθροίσματος των τακτικών αποδοχών του 
ασφαλισμένου κατά τους τελευταίους 12 μήνες εργα¬ 
σίας. 

β) Το 15% του μηνιαίου μέσου όρου του αθροίσματος 
των αμοιβών και αποζημιώσεων για νυκτερινή - Κυριακής- 
εορτών - υπερεργασίας - απασχόληση του ασφαλισμένου 
κατά την τελευταία πενταετία. 

γ) Δεν περιλαμβάνονται στον καθορισμό του συντάξι¬ 
μου μισθού οι παροχές: τα επιδόματα εορτών (Χριστου¬ 
γέννων, Πάσχα), το επίδομα αδείας και οι υπερωρίες και 
κάθε άλλη έκτακτη αμοιβή. 

3. Το δικαίωμα της εφάπαξ χρηματικής παροχής μία φο¬ 
ρά μόνο μπορεί να ασκηθεί στο ακέραιο. 

Σε περίπτωση νέας υπαγωγής στην ασφάλιση του Τα¬ 
μείου, δημιουργείται δικαίωμα μόνο για τις προσαυξήσεις 
της περίπτωσης II του εδάφιου (α) της παρ. 1 του άρθρου 
αυτού και μόνο για τα έτη της νέας συμμετοχής στην α¬ 
σφάλιση του Ταμείου. 

4. Σπς περιπτώσεις του παρόντος καταστατικού, όπου 
αναφέρεται έτη πραγματικής ασφάλισης, τα έτη αυτά 
πρέπει να είναι πλήρη, δηλαδή με 300 ημέρες ασφάλισης 
τον κάθε χρόνο. 

Άρθρο 19 

Απώλεια δικαιώματος εφάπαξ χρηματικής παροχής 

Το δικαίωμα της εφάπαξ χρηματικής παροχής αποβάλ¬ 
λουν οι παρακάτω: 

α ) Η χήρα ή ο χήρος εφόσον πριν από τον θάνατο του 
συζύγου ή της συζύγου ήταν διαζευγμένοι. 

β) Πρόσωπα από αυτά, τα οποία σύμφωνα με το Κατα¬ 
στατικό δικαιούνται εφάπαξ χρηματική παροχή, εάν με α¬ 
πόφαση Ποινικού Δικαστηρίου έχουν καταδικαστεί για 
πράξη, αποτέλεσμα της οποίας υπήρξε ο θάνατος του α¬ 
σφαλισμένου. 

γ) Ο ασφαλισμένος ή ασφαλισμένη εφόσον απολύονται 
ή αποχωρούν από την υπηρεσία του εργοδότη τους, ύ¬ 
στερα από τελεσίδικη καταδικασπκή απόφαση βάσει των 
άρθρων 22, 23 και 24 του Ποινικού Νόμου. 

Άρθρο 20 

Πληρωμή εφάπαξ χρηματικής παροχής 

Η εφάπαξ χρηματική παροχή καταβάλλεται στους δι¬ 
καιούχους, ύστερα από εντολή του Ταμείου προς την 
Τράπεζα με την οποία συνεργάζεται. 

1. Προκειμένου να εκδοθεί η παραπάνω εντολή, οι δι¬ 
καιούχοι ή οι δικαιοδόχοι των διαφόρων περιπτώσεων, ό¬ 
πως αυτές καθορίζονται από τις διατάξεις του Καταστα¬ 
τικού, υποχρεούνται για αναγνώριση του δικαιώματος 
τους να υποβάλλουν στο Ταμείο τα παρακάτω δικαιολο- 
γητικά: 

α) Αίτηση του δικαιούχου ή δικαιοδόχων για την απονο¬ 
μή της εφάπαξ χρηματικής παροχής. 

β) Η Χήρα χωρίς παιδιά, πιστοποιητικό από το οποίο να 
φαίνεται ο χρόνος που έγινε ο γάμος, η νομιμότητα και η 
μη λύση του γάμου αυτού με διαζύγιο μέχρι του θανάτου 
του συζύγου, η χρονολογία θανάτου του συζύγου και η α¬ 
τεκνία. 

γ) Η χήρα με παιδιά, πιστοποιητικό από το οποίο να φαί¬ 
νεται για όλα τα παιδιά, το όνομα του καθενός και η ηλικία 
του. 

δ) Ορφανά παιδιά και από τους δύο γονείς, πιστοποιη¬ 
τικό από το οποίο να φαίνεται η χρονολογία θανάτου των 
γονέων. 

ε) Οι γονείς πιστοποιητικό από το οποίο να φαίνεται ότι 
το παιδί τους απεβίωσε. 

2. Μπορεί με απόφαση του Δ. Συμβουλίου να καθορίζο¬ 
νται τα δικαιολογητικά που χρειάζονται, να προσκομι- 
σθούν κάθε φορά στο Ταμείο, ανάλογα με τις υπουργικές 
αποφάσεις και τις σχετικές εγκυκλίους του Υπουργείου 
Εργασίας και Κοινωνικών Ασφαλίσεων, που εκδίδονται 
κάθε φορά. 

Άρθρο 21 
Αφάνεια 

1. Για το Ταμείο, θεωρείται ότι βρίσκεται σε αφάνεια το 
πρόσωπο εκείνο για τη ζωή του οποίου καμία αξιόπιστη εί¬ 
δηση έχει ληφθεί κατά τη διάρκεια ενός (1) τουλάχιστον 
έτους και ο θάνατός του είναι πολύ πιθανός. 

2. Κάθε διαφορά επί αφανείας λύνεται δικασπκώς, ό¬ 
πως ορίζουν οι νόμοι του κράτους. 

Άρθρο 22 

Δικαιώματα επί αφανείας 

Ολα τα δικαιώματα που σύμφωνα με το καταστατικό έ¬ 
χουν προϋπόθεση το θάνατο γεννιούνται και επί αφανεί- 
ας. 

Άρθρο 23 
Παραγραφή 

Οποιοσδήποτε φύσης οφειλή του Ταμείου ή απαίτηση 
κατά του Ταμείου για ασφαλιστικά θέματα παραγράφεται 
μετά από πενταετία εκτός εάν άλλως ο νόμος ορίζει. 

Άρθρο 24 

Περιπτώσεις Μεταβίβασης 

Σε περίπτωση μεταβίβασης ή εκχώρησης, με οποιοδή- 
ποτε τρόπο ενός ή περισσοτέρων κλάδων από την επιχεί- 
ρηση του εργοδότη σε άλλο εργοδότη ή σε φυσικό πρό¬ 


σωπο, καθώς και σε περίπτωση συγχώνευσης της επιχεί¬ 
ρησης του εργοδότη σε οποιαδήποτε άλλη υφιστάμενη η 
ιδρυθείσα επιχείρηση, καθώς και σε άλλη περίπτωση κα¬ 
τά την οποία θα επέλθει μεταβολή στη νομική υπόσταση 
του εργοδότη, κάθε νέος αποδέκτης οποιοσδήποτε φύ¬ 
σης, αναλαμβάνει όλες τις υποχρεώσεις και τα δικαιώμα¬ 
τα απέναντι στο Ταμείο, που προκύπτουν από αυτό το κα¬ 
ταστατικό. 

Άρθρο 25 

Σφραγίδα του Ταμείου 

1. Το Ταμείο Πρόνοιας έχει δική του σφραγίδα, που φυ¬ 
λάσσεται από τον Προϊστάμενο του γραφείου αυτού. 

2. Η σφραγίδα φέρει στο μέσο εθνόσημο και κυκλικά τις 
λέξεις «ΤΑΜΕΙΟ ΠΡΟΝΟΙΑΣ ΠΡΟΣΩΠΙΚΟΥ ΕΤΑΙΡΕΙΩΝ 
ΛΙΠΑΣΜΑΤΩΝ»». 

3. Με τη σφραγίδα του Ταμείου σφραγίζονται όλα τα ε- 
ξερχόμενα έγγραφα. 

Άρθρο 26 

Ισχύς και ερμηνεία των διατάξεων του Καταστατικού 

Για κάθε αμφισβήτηση για την ερμηνεία των διατάξεων 
του Καταστατικού αποφαίνεται το Δ. Συμβούλιο του Τα¬ 
μείου. 

Άρθρο 27 

Τρόπος και χρόνος συντάξεως του προϋπολογισμού 

1. Το Διοικητικό Συμβούλιο του Ταμείου στο τέλος κά¬ 
θε χρήσης εγκρίνει τον προϋπολογισμό αφενός μεν των 
εσόδων, αφετέρου δε των ασφαλισπκώ ν παροχών και δα¬ 
πανών του Ταμείου της επόμενης χρήσης, όπως ορίζει το 
άρθρο 85 του Ν. 2084/92. 

2. Ο προϋπολογισμός του Ταμείου υποβάλλεται για έ¬ 
γκριση στο Υπουργείο Εργασίας και Κοινωνικών Ασφαλί¬ 
σεων εντός του μηνός Δεκεμβρίου εκάστου οικονομικού 
έτους. 

3. Ο εγκεκριμένος από το Υπουργείο προϋπολογισμός 
αναγράφεται στο ειδικό βιβλίο που τηρείται από το Τα¬ 
μείο, στο οποίο παρακολουθείται η εκτέλεσή του. 

Άρθρο 28 

Απολογισμός - Έλεγχος - Απογραφή 

1. Μετά τη λήξη κάθε έτους το Συμβούλιο υποχρεούται 
να υποβάλλει στο Υπουργείο Εργασίας και Κοινωνικών Α¬ 
σφαλίσεων Απολογισμό του έτους μαζί με τον Ισολογισμό 
του Ταμείου του ιδίου έτους. 

2. Ο Απολογισμός και Ισολογισμός του Ταμείου συ- 
ντάσσονται μέσα στο πρώτο τρίμηνο της επόμενης χρή¬ 
σης από εκείνης στην οποία αναφέρονται. 

3.0 Ισολογισμός του Ταμείου συντάσσεται με απόλυτη 
σαφήνεια, με τέτοιο τρόπο, ώστε με ευχέρεια και ασφά¬ 
λεια να προκύπτει απ’ αυτόν η αληθινή οικονομική κατά¬ 
σταση του Ταμείου, όπως ορίζει ο Ν. 2084/92. 

4. Την 31η Δεκεμβρίου κάθε έτους συντάσσεται λεπτο¬ 
μερής απογραφή όλων των περιουσιακών στοιχείων του 
Ταμείου, η οποία καταχωρείται στο ειδικό βιβλίο απογρα- 
φής, που τηρείται στο Ταμείο». 

Η απόφαση αυτή να δημοσιευθεί στην Εφημερίδα πκ 
Κυβερνήσεως, 

Αθήνα, 5 Ιουλίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

Στο ΦΕΚ 779/19.5.99 (τ.Β') όπου δημοσιεύθηκε η 
2561/27.4.99 απόφαση που αφορά την ψήφιση Ο. Ε.Υ. Δή¬ 
μου Τυχερού, στη σελίδα 9876, άρθρο 4, τακτικές οργα¬ 
νικές θέσεις με σχέση εργασίας δημοσίου δικαίου και 
στην κατηγορία τεχνολογικής εκπαίδευσης, επιφέρεται η 


εξής διόρθωση: 

Από το λανθασμένο: 

Κλάδος Θέσεις 

ΤΕ3 Τεχνολόγων Πολιτικών Μηχανικών 2 

ΤΕ17 Διοικητικών - Λογιστών 1 

Σύνολο 3 

Στο ορθό: 

Κλάδος Θέσεις 

ΤΕ5 Τεχνολόγων Τοπογράφων Μηχανικών 1 

ΤΕ 17 Διοικητικών - Λογιστών 2 

Σύνολο 3 


(Από την Περιφ. Ανατ. Μακεδονίας - Θράκης) 
-♦- 

(3) 

Στη 2/5512/0022/1.2.99 κοινή υπουργική απόφαση με 
θέμα «Καθιέρωση υπερωριακής εργασίας στα Πολιτικά 
Γραφεία των Υφυπουργών Γενικών Γραμματέων σε νυ¬ 
χτερινές και εξαιρέσιμες ημέρες που δημοσιεύθηκε στο 
ΦΕΚ 6223/Β725.2.99, στο διατακτικό μέρος και συγκεκρι¬ 
μένα στο τέλος της προτελευταίας παραγράφου μετά τη 
φράση «φορέας 13/110», προστίθεται η φράση «και φο¬ 
ρέας 13/610». 

(Από το Υπουργείο Οικονομικών) 
-♦- 

(4) 

Στο 1321/Β/25.6.99 ΦΕΚ που δημοσιεύθηκαν αποφά¬ 
σεις του Υπουργού Γεωργίας, επέρχονται οι εξής διορ¬ 
θώσεις: 

1) Στην 48141/23.6.99 απόφαση Υπουργού Γεωργίας. 

α) Παράγραφος 3, ανπ'την 28453/23.12.97, στο ορθό 
την 38453/23.12.97. 

β) Παράγραφος 4, αντί την αίτηση παραίτησης του Δι¬ 
οικητή του ΕΛΓΑ, στο ορθό την από 23.6.99 αίτηση πα¬ 
ραίτησης του Διοικητή του ΕΛΓΑ. 

2) Στην 48143/23.6.99 απόφαση Υπουργού Γεωργίας. 
α) Παράγραφος 3, αντί Χαμπίμπης στο ορθό Χαμπίπης. 
β) Παράγραφος 4, αντί την αίτηση παραίτησης του Υ¬ 
ποδιοικητή του ΕΛΓΑ. 

γ) Αποδεχόμεθα.Δημήτριου Χαμπίπη αντί Δημήτρι- 

ου Χαμπίμπη. 

3) Στην 48142/23.6.99 απόφαση Υπουργού Γ εωργίας. 
α) Παράγραφος 3, αντί την 48141/23.6.99 απόφαση 

ΦΕΚ «Αποδοχή παραίτησης του Διοικητή του ΕΛΓΑ Νικο¬ 
λάου Τζουγανάτου», στο ορθό την 48141/23.6.99 απόφα¬ 
ση (ΦΕΚ 1321/Β/25.6.99) «Αποδοχή παραίτησης του Διοι¬ 
κητή του ΕΛΓΑ Νικολάου Τζουγανάτου». 
β) Στο σκεππκό της απόφασης να προστεθεί μετά την 


παράγραφο 5, παράγραφος 6 η οποία να έχει ως εξής: 6) 
Τη διάταξη του άρθρου 4 του Ν. 2198/94 (ΦΕΚ 43/Α/94) ο¬ 
πότε η παράγραφος 6 γίνεται παράγραφος 7. 

4) Στην 48144/23.6.99 απόφαση Υπουργού Γεωργίας. 

α) Παράγραφος 3, αντί την 48143/23.6.99 απόφαση 

ΦΕΚ «Αποδοχή παραίτησης του Διοικητή του ΕΛΓΑ Χα¬ 
μπίμπη Δημήτριου», στο ορθό την 48143/23.6.99 απόφα¬ 
ση (ΦΕΚ 1321/Β/25.6.99) «Αποδοχή παραίτησης του Υπο¬ 
διοικητή του ΕΛΓΑ Χαμπίπη Δημήτριου». 

β) Στο σκεπτικό της απόφασης να προστεθεί μετά την 
παράγραφο 5, παράγραφος 6 η οποία να έχει ως εξής: 6) 
Τη διάταξη άρθρου 4 του Ν. 2198/94 (ΦΕΚ 43/Α/94) οπό¬ 
τε η παράγραφος 6 γίνεται παράγραφος 7. 

5) Στην 48139/23.6.99 απόφαση Υπουργού Γεωργίας: 

α) Παράγραφος 4 στο σκεπτικό απόφασης, αντί τις 

48142/23.6.99 και 48144/23.6.99 αποφάσεις Υπουργού 
Γεωργίας και διορισμός Διοικητή και Υποδιοικητή του ΕΛ¬ 
ΓΑ, στο ορθό τις 48142/23.6.99 και 48144/23.6.99 αποφά¬ 
σεις Υπουργού Γεωργίας «Διορισμός Διοικητή και Υποδι¬ 
οικητή του ΕΛΓΑ». 

β) Παράγραφος Ια στον ορισμό μελών, αντί Τούγκα, 
στο ορθό Τσόγκα. 

γ) Παράγραφος 1 β στον ορισμό μελών, αντί ως τακτικό 
μέλος, στο ορθό ως Ανππρόεδρος. 

δ) Παράγραφος 1ε στον ορισμό μελών, αντί Πρωτόπα- 
πα, στο ορθο Πρωτόπαππα και αντί με αναπληρωτή του, 
στο ορθό με αναπληρωτή της. 

ε) Παράγραφος 1 ζ στον ορισμό μελών αντί τον Φώτη Λί- 
τσο, εκπρόσωπο των Αγροτικών Συνδικαλιστικών Οργα¬ 
νώσεων (ΠΑΣΕΓΕΣ) ως τακτικό μέλος, με αναπληρωτή 
του το Φώτη Σκουλαρίκη, εκπρόσωπο των ίδιων φορέων, 
στο ορθό τον Φώτη Λίτσο, εκπρόσωπο των Γεωργικών 
Συν/κών Οργανώσεων ως τακτικό μέλος με αναπληρωτή 
του τον Φώτη Σκουλαρίκη τους οποίους πρότεινε η ΠΑΣΕ- 

στ) Παράγραφος 1η στον ορισμό μελών αντί τον Στ. 
Φραγκιαδάκη, εκπρόσωπο των Αγροτικών Συνδικαλισπ- 
κών Οργανώσεων (ΓΕΣΑΣΕ), ως τακτικό μέλος με ανα¬ 
πληρωτή του το Μιχαήλ Δακανάλη, εκπρόσωπο των ίδιων 
φορέων, στο ορθό τον Στ. Φραγκιαδάκη, εκπρόσωπο των 
Αγροτικών Συνδικαλιστικών Οργανώσεων, ως τακτικό μέ¬ 
λος με αναπληρωτή του τον Μιχαήλ Δακανάλη, τους ο¬ 
ποίους πρότεινε η ΓΕΣΑΣΕ. 

ζ) Παράγραφος 1θ στον ορισμό μελών αντί τον Πανα¬ 
γιώτη Γιαννακάκη, εκπρόσωπο των Αγροτικών Συνδικαλι¬ 
στικών Οργανώσεων (ΣΥΔΑΣΕ) ως τακτικό μέλος, με ανα¬ 
πληρωτή του το Νανά Δημήτριο, εκπρόσωπο των ίδιων 
φορέων, στο ορθό τον Παναγιώτη Γ ιαννακάκη, εκπρόσω¬ 
πο των Αγροτικών Συνδικαλιστικών οργανώσεων, ως τα¬ 
κτικό μέλος, με αναπληρωτή το το Νανά Δημήτριο τους ο¬ 
ποίους πρότεινε η ΣΥΔΑΣΕ. 

η) Παράγραφος 1 1 στον ορισμό μελών, ανπ Δραμυτίνα, 
στο ορθό Δραμυτινό. 

θ) Παράγραφος 2 στον ορισμό μελών, ανπ των υπό 
στοιχεία σε ια, στο ορθό των υπό στοιχεία στ - ια. 

(Από το Υπουργείο Γεωργίας) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Η * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ.ςτ 
θ-ΓΠ3ίΙ: Πν33 @ βΙ·9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΚΟΜΟΤΗΝΗ 


(031) 423 956 


4135 228 


(061) 6381 100 
(0651) 87215 

(0531) 22 858 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


(081) 396 223 


ΤΙΜΗ ΦΥΛΛΩΝ ' Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 8 σε χ(δ ε ς και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 .. 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 >· 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 .. 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 >· 

150 » 

Προκηρύξεων Α.Σ.Ε.Π. 

10.000 >■ 

500 » 

Ανωνύμων Εταιρειών & Ε.Π.Ε. 

250.000 ·■ 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

1 * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο I 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 


* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. 



* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. Δεν 

I εγγράφονται συνδρομητές για μικρότερο χρονικό διάστημα. 



* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


| Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



























